**Elektrotehnički fakultet** Univerziteta u Beogradu je najstarija ustanova takve vrste u Srbiji.

Istorija
--------

Razvoj Elektrotehničkog fakulteta u bliskoj je vezi sa istorijom univerzitetskog obrazovanja u Srbiji. Prvo visokoškolsko predavanje iz oblasti elektrotehnike održano je davne 1894. Stevan Marković bio je prvi predavač i osnivač Elektrotehničke katedre Inženjerskog odeljenja Velike škole u Beogradu. Samo četiri godine kasnije, profesor Marković je osnovao i elektroinženjersku laboratoriju. Od tada, elektrotehničke teme su se izučavale na Velikoj školi, a zatim i na beogradskom Univerzitetu koji je iz nje nastao 1905. Prve diplome dodeljene su 1922. godine.

Obrazovanje elektroinženjera bitno je prošireno posle reorganizacije Inženjerskog odeljenja, 1935. Mašinski odsek postao je Mašinsko-elektrotehnički odsek, na kom su do početka 1937. oformljena su četiri smera - mašinski, aero-nautički, energetski i telekomunikacioni. Zbog nedostatka laboratorijske opreme, otvaranje četvrotg smera (telekomunikacije) je odlagano sve do kraja Drugog svetskog rata. Godine 1946. ustanovljeno je elektrotehničko odeljenje, koje je 1948. preraslo u Elektrotehnički fakultet, sa smerovima Energetika i Telekomunikacije. 1955. godine osnovan je novi smer - Tehnička fizika. 
Tokom godina, smer Telekomunikacije je proširivan oblastima elektronike, automatike i računarstva. Četvrti smer - Računarstvo i informatika - ustanovljen je 1987. godine.

Dekani ovog fakulteta su bili (nepotpun spisak): Aleksandar Damjanović (1954/55 i 1957/58), Dragiša Ivanović (1959-1962), Branko Raković (1964-1967), Đorđe Paunović, Bora Lazić, Vlada Teodosić,Branko Kovačević (do 2006).

Rukovodeće telo Fakulteta
-------------------------

Rukovodstvo Elektrotehničkog fakulteta čine dekan

* prof. dr Branko Kovačević (od 1. oktobra 2012)

i prodekani

* prof dr Aleksandar Nešković (prodekan za finansije),
* prof dr Milan Tadić (prodekan za nauku),
* docent dr Lazar Saranovac (prodekan za nastavu),
* docent dr Stevica Graovac (prodekan za saradnju sa privredom),
* dipl. pravnik Zorica Kostić (sekretar),
* student Tatjana Nikolić (student-prodekan).

Savet Fakulteta čine članovi nastavnog i nenastavnog osoblja Fakulteta, predstavnici studenata i predstavnici Vlade Republike Srbije, koja je osnivač Fakulteta.

Naučno-nastavno veće
--------------------

Naučno-istraživačkim radom i nastavom rukovodi Naučno-nastavno veće Fakulteta. Njega čine svi profesori, docenti i asistenti Fakulteta.

Spoljašnje veze
---------------

***Elektrotehnički fakultet Univerziteta u Beogradu*** na Wikimedijinoj ostavi

* Elektrotehnički fakultet
* Studentska unija Elektrotehničkog fakulteta
* Savez Studenata Elektrotehničkog fakulteta
* Studentski pokret Elektrotehničkog fakulteta Arhivirano 2009-04-13 na Wayback Machine-u
* Zvanični forum studenata Elektrotehničkog fakulteta Arhivirano 2010-04-18 na Wayback Machine-u
* Istek (EESTEC) - Udruženje studenata elektrotehnike Evrope LK Beograd
* Alumni prijatelji Fakulteta

  


|  |  |  |
| --- | --- | --- |
| Zastava Srbije | Fakulteti Univerziteta u Beogradu |  |
| Arhitektonski •
Bezbednosti •
Biološki •
Veterinarske medicine •
Geografski •
Građevinski •
Defektološki •
Ekonomski •
Elektrotehnički •
Matematički •
Mašinski •
Medicinski •
Organizacionih nauka •
Političkih nauka •
Poljoprivredni •
Pravni •
Pravoslavni bogoslovski •
Rudarsko-geološki •
Saobraćajni •
Sporta i fizičkog vaspitanja •
Stomatološki •
Tehnološko-metalurški •
Učiteljski •
Farmaceutski •
Fizički •
za Fizičku hemiju •
Filozofski •
Filološki •
Hemijski •
Šumarski |